
Í VMA er unnið samkvæmt þessu með eftirfarandi hætti:


1. Nemandi sem sækir um undanþágu á grundvelli þessa þarf að gera það formlega. Undanþágubeiðni skal unnin í samráði við námsráðgjafa og sviðsstjóra nemandans og samþykkt af skólameistara. Umsóknin skal studd með eftirfarandi gögnum:
· Greiningu frá sérfræðingi á viðkomandi sviði
· Námsferli
· Umsögn kennara eða annars starfsmanns VMA ef þurfa þykir.

2. Beiðnin um undanþágu er þó  ekki afgreidd fyrr en nemandinn hefur lokið a.m.k. ¾ af námi til útskriftar og ekki endanlega staðfest fyrr en við námslok.  

3. Nemandinn þarf að hafa náð góðum árangri í faggreinum námsbrautar.

4. Nemandi sem fær undanþágu þarf að leggja fram aðrar einingar á móti annars er ekki veitt undanþága frá heildareiningafjölda til útskriftar.

5. Nemandi sem hefur lokið iðnnámi/starfsnámi með undanþágu og þreytir viðbótarnám til stúdentsprófs getur áfram fengið undanþágu í sömu grein ef ekki er unnt að velja sig frá henni. Nemandinn þarf að leggja fram einingar á móti og skulu þær vera í þeim námsgreinum sem tilgreindar eru sem mögulegar sérhæfingarnámsgreinar í viðbótarnáminu. Ekki er veitt undanþága frá heildareiningafjölda til útskriftar.

6. Áður en undanþága er veitt skal sviðsstjóri/námsráðgjafi gera nemenda grein fyrir því að undanþágan gæti skert möguleika þeirra til náms í skólum á háskólastigi eða möguleika til starfa á viðkomandi starfssviði ef um starfsnám er að ræða. Nemandi staðfestir að hann geri sér grein fyrir þessu með undirskrift á GÁT-034.

7. Á prófskírteini nemenda skal gera sérstaka grein fyrir undanþágum sem veittar eru samkvæmt framansögðu.

Tilvísan í skjöl: 
VKL-205 Útskrift nemenda og útgáfa prófskírteina

